આટલી સ્પષ્ટ વાત હોવા છતાં RSS વિરોધીઓ જેમાં કોંગ્રેસ પ્રમુખ રાહુલ ગાંધી પણ સામેલ છે તેમણે ભાગવતે આર્મીનું અપમાન કર્યું હોવાની કાગારોળ મચાવી દીધી. આ જમાતને વારંવાર ટકોર કરવામાં આવે છે કે સોશિયલ મિડિયા અને ઈન્ટરનેટના જમાનામાં જરા સંભાળીને, તમારી પાસે રહેલા સાક્ષ્ય દસ વખત તપાસીને જ મોઢું ખોલો નહીં તો માત્ર છ થી અડતાળીસ કલાકમાં તમે કેવો ભાંગરો વાટ્યો છે એની દુનિયાને જાણ થઇ જશે. આ લોકોને ભારતમાં કમ્પ્યુટરકોણ લાવ્યું એનું અભિમાન લેવામાં રસ છે પણ એ કમ્પ્યુટર હવે વિકાસ પામીને લોકોના દિલોદિમાગ સુધી પહોંચી ગયું હોવાની અપડેટ લેવી નથી.